《感兴》
宋代·胡宏

昨夜看梅枝，风光异昔时。
感时期献策，出语偶成诗。
乾健将来巽，蒙昏许及离。
启篷凝立处，心事付谁知。
扁舟迤逦过焦金，江阔千寻不主深。
明月有情偏照我，好山无处不知心。
天空一鸟惊渔火，夜静群星落野砧。
此处风光尽难得，朗然因复有清吟。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。